पाएं अपने शहर की ताज़ा ख़बरें और फ्री ई-पेपरडाउनलोड करें
वैक्सीन की शॉर्टेज की वजह से पिछले 2 दिन से 18+ युवा ऑनलाइन रजिस्ट्रेशन नहीं करा पा रहे हैं। क्योंकि लोड बढ़ने की वजह से साइट बंद हो रही है। पहले से रजिस्टर्ड 18+ के 992 युवाओं समेत 1617 लोगों ने बुधवार को वैक्सीन लगवाई। अब 10 हजार डोज और आ गईं हैं। अब गुरुवार से 18+ के 6700 युवाओं को 17 जगह टीके लगाए जाएंगे।
तीन जगह 45 साल से अधिक वाले 700 लोगों का वैक्सीनेशन होगा। कोविन एप पर बिना ऑनलाइन रजिस्ट्रेशन कराए वैक्सीन लगवाने जा रहे युवाओं को लौटना पड़ रहा है। क्योंकि राज्य सरकार की गाइडलाइन के मुताबिक युवाओं को रजिस्ट्रेशन कराने के बाद उनके मोबाइल पर समय और स्थान का मैसेज भेजा जाता है। उसी हिसाब से उनके स्लॉट बुक होते हैं। जबकि केंद्र सरकार की गाइडलाइन के मुताबिक 45 साल से अधिक आयु वालों को वैक्सीनेशन सेंटर पर ही ऑनलाइन रजिस्ट्रेशन करने के बाद वैक्सीन लगा दी जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn